钦定古今图书集成/明伦汇编/官常典/第135卷 > 唐
## 钦定古今图书集成/明伦汇编/官常典/第135卷 > 唐

唐制，“王至子男列爵九等，皆掌于吏部司勋。”

按：《唐书百官志》吏部：“司封郎中、员外郎，掌封命朝会
赐予之级。凡爵九等：一曰王，食邑万户，正一品；二曰
嗣王、郡王，食邑五千户，从一品；三曰国公，食邑三千
户，从一品；四曰开国郡公，食邑二千户，正二品；五曰
开国县公，食邑千五百户，从二品；六曰开国县侯，食
邑千户，从三品；七曰开国县伯，食邑七百户，正四品”
上。八曰“开国县子”，食邑五百户，正五品上。九曰开国
县男，食邑三百户，从五品上。

### 高祖武德元年秋七月戊寅约功臣恕死罪

按：《唐书高祖本纪》云云。

武德九年，以“立太子，赐为父后者袭勋爵。”

按《唐书高祖本纪》：“武德九年六月癸亥，立秦王世民
为皇太子，听政，赐为父后者袭勋爵。”

### 太宗贞观十一年六月戊辰以功臣为世封刺史

按：《唐书太宗本纪》云云。

按《文献通考》：“十一年，以司空长孙无忌为赵州刺史，
改封赵国公；尚书左仆射房元龄为宋州刺史，改封
梁国公；司空杜如晦密州刺史，改封莱国公；特进李
靖为濮州刺史，改封卫国公；特进高士廉为申州刺
史，改封申国公；赵郡王孝恭为观州刺史，改封河间
郡王；同州刺史尉迟敬德为宣州刺史，改封鄂国公”；
光禄大夫李𪟝为苏州刺史，改封英国公；左骁卫大
将军段志元为金州刺史，改封褒国公；右领军大将
军程知节为普州刺史，改封卢国公；兵部尚书侯君
集为陈州刺史，改封陈国公；任城王道宗为鄂州刺
史，改封江夏郡王；太仆卿刘弘基为朗州刺史，改封
夔国公；金紫光禄大夫张亮为澧州刺史，改封郧国
公。诏曰：“周武定业，胙茅土于子孙；汉高受命，誓带砺
于功臣。岂止重亲贤之地，崇其典礼，抑亦固盘石之
基，寄以藩翰。但今之刺史，古之诸侯，虽立名不同，而
监统一也。故申命有司，斟酌前代，宣条委共理之寄，
象贤存代及之典。司空无忌等并策名运始，功参缔
构，即令子孙世世承袭。非有大故。无或黜免。”

贞观十三年二月庚子。停世封刺史。

按：《唐书太宗本纪》云云。

### 高宗显庆五年二月丙戌加佐命功臣食别封者子孙二阶

按：《唐书高宗本纪》云云。

### 总章元年差弟太原元从西府功臣为二等授其子孙官量加阶爵

按《唐书高宗本纪》，“总章元年四月庚申，以太原元从
西府功臣为二等：第一功后官无五品者授其子若
孙一人，有至四品，五品者加二阶，有三品以上加爵
三等；第二功后官无五品者授其子若孙从六品一
人，有至五品者加一阶，六品者二阶，三品以上爵一
等。”

### 元宗开元五年五月丙辰诏公侯子孙袭封

按：《唐书元宗本纪》云云。

开元九年十一月庚午唐隆《先天实封》功臣坐事免。
若死者加赠。

按：《唐书元宗本纪》云云。

开元十三年十一月庚寅，封于泰山，赐嗣王、郡县王
一子官。

按：《唐书元宗本纪》云云。

开元十七年，以享太庙、拜陵、唐隆两营立功，三品以
上，予一子官。

按《唐书元宗本纪》：“开元十七年十一月庚寅，享于太
庙，丙申拜桥陵，戊戌拜定陵，己亥拜献陵，壬寅，拜昭
陵，乙巳，拜乾陵，戊申，至自乾陵。唐隆两营立功三品
以上予一子官开元二十年，以祀后土，赐武德以来及唐隆功臣三
品以上一子官。”

按《唐书元宗本纪》：“开元二十年十一月庚申，如汾阴，
祀后土，赐武德以来功臣后及唐隆功臣三品以上
一子官。”

### 代宗广德二年以郊祭赐武德功臣子孙官成都灵武元从及宝应功臣勋阶爵级

按《唐书代宗本纪》：“广德二年二月乙亥，有事于南郊。
己丑，武德功臣子孙予一人官。成都灵武元从三品
以上加赐爵一级，馀加一阶；宝应功臣三品以上仍
赐爵一级，馀加阶勋两转；五品以上为父后者勋两
转。”

### 大历五年六月己未录魏徵王珪李靖李𪟝房元龄杜如晦之后按唐书代宗本纪云云

大历十四年六月己亥，“《武德》至德将相有功者子孙
予官。”

按：《唐书德宗本纪》云云。

### 德宗兴元元年正月癸酉复李希烈田悦王武俊李纳官爵

按：《唐书德宗本纪》云云。

### 贞元元年八月袭封配飨功臣子孙十一月癸卯赐奉天兴元扈从百官收京将士阶勋爵

按：《唐书德宗本纪》云云。

### 宪宗元和十五年正月辛丑皇太子即皇帝位二月丁丑武德配飨及第一等功臣家予一子官

按：《唐书穆宗本纪》云云。

### 文宗太和元年二月乙巳赐九庙陪位者子孙二阶立功将士阶爵始封诸王后予一子官

按：《唐书文宗本纪》云云。

### 僖宗光启三年七月丁亥贞观开元建中兴元功臣后予一子九品正员官

按：《唐书僖宗本纪》云云。

### 昭宗大顺二年四月甲申访武德功臣子孙

按：《唐书昭宗本纪》云云。

### 乾宁二年十二月癸未复大顺以来削夺官爵

按：《唐书昭宗本纪》云云。

### 天复元年二月辛未封朱全忠为梁王四月丙子武德贞观配飨功臣主祭子孙叙进之

按：《唐书昭宗本纪》云云。

### 昭宣帝天祐二年十一月辛巳朱全忠为相国总百揆封魏王

按：《唐书昭宣帝本纪》云云。